КъБР-м и Iэтащхьэ КIуэкIуэ Ю. А. лэжьыгъэ IуэхукIэ Москва щыхуэзащ «Урысей мэкъумэш банк» акционер зэгухьэныгъэм и правленэм и унафэщI Патрушев Д. Н.
КIуэкIуэ Юрий дыгъуасэ лэжьыгъэ IуэхукIэ Москва щыхуэзащ «Урысейм и мэкъумэш банк» акционер зэгухьэныгъэм и правленэм и унафэщI Патрушев Дмитрий.
ЗэIущIэм щытепсэлъыхьащ мэкъумэш хозяйствэм зегъэужьынымкIэ, мэкъумэш продукцэм, сырьем, ерыскъыпхъэхэм я рынокыр зэблэгъэкIынымкIэ 2020 гъэм нэсыху тещIыхьа къэрал программэр гъэзэщIа зэрыхъум. Апхуэдэу гулъытэ хуащIащ Къэбэрдей-Балъкъэрым и экономикэм зегъэужьыным хуэунэтIауэ ягъэхьэзыра инвестицэ проектыщIэхэр ахъшэкIэ къызэгъэпэщыным, бизнесым и IэнатIэ мыинхэмрэ курытхэмрэ защIэгъэкъуэным хуэгъэзауэ зэман кIыхькIэ зэщIыгъуу зытелэжьэну Iуэхухэр.
ЗэIущIэм къыщыхагъэщхьэхукIащ республикэм мэкъумэш продукцэ къыщызылэжьхэр икIэщIыпIэкIэ зыхуэныкъуэ кредитхэр яритыну банкыр зэрыхьэзы-рыр.
КъБР-м и Iэтащхьэмрэ
Правительствэмрэ я
пресс-IуэхущIапIэ.
